ג'ייק ג'ילנהול

ג'ייקוב בנג'מין "ג'ייק" ג'ילנהול (באנגלית: Jacob Benjamin "Jake" Gyllenhaal; נולד ב-19 בדצמבר 1980) הוא שחקן ומפיק קולנוע יהודי-אמריקאי, מועמד פרס אוסקר לשחקן המשנה הטוב ביותר לשנת 2006 על תפקידו בסרט "הר ברוקבק", ומועמד שני פרס גלובוס הזהב על תפקידיו בסרטים "על אהבה וסמים אחרים" (2010) ו"חיית הלילה" (2014), ואף בשנת 2021 קיבל מועמדות לפרס טוני לשחקן הטוב ביותר על תפקידו במחזה "Sea Wall/A Life". אחותו היא השחקנית מגי ג'ילנהול. ג'ילנהול נולד ב-1980 בלוס אנג'לס, קליפורניה שבארצות הברית. אביו הוא במאי הקולנוע סטיבן ג'ילנהול, נוצרי ונצר למשפחת האצולה השוודית יילנהול. אימו היא תסריטאית יהודייה בשם נעמי פונר (לבית אכס). אחותו, מגי ג'ילנהול, אף היא שחקנית קולנוע. ג'ילנהול חגג בר מצווה, ומגדיר את עצמו גם כיהודי. בשנת 1998 הוא סיים את לימודיו בבית הספר הפרטי היוקרתי הרווארד-וסטלייק. התחיל לימודים גבוהים באוניברסיטת קולומביה בשנת 2000, אך פרש לאחר שנתיים כדי להתמקד במשחק. בגלל עיסוקי הוריו היה מוקף באנשים מתעשיית הקולנוע מגיל צעיר. הוא עבד בעבר בתור מפנה שולחנות במסעדה מפוארת ובתור מציל בחוף הים. בילדותו הוצעו לג'ילנהול תפקידים רבים בסרטים, אך הוריו לא הרשו לו לשחק בחלקם. את הופעת הבכורה שלו ביצע בשנת 1991 בסרט "עצרו את העיר אני רוצה לרדת!". ג'ילנהול שיחק בשניים מסרטיו של אביו: "אישה מסוכנת" מ-1993 ו"גידולי פרא" מ-1998. הוא שיחק במספר סרטים נוספים בתפקידי משנה, אך פריצתו הגדולה בתפקיד ראשי הגיעה בסרט "שמי אוקטובר". שנתיים לאחר מכן גילם את התפקיד הראשי בסרט עטור הפרסים "דוני דארקו", שם גילמה אחותו, מגי, את תפקיד אחותה של דמותו. על תפקידו זה היה מועמד לפרס אינדיפנדנט ספיריט בקטגוריית השחקן הטוב ביותר. ב-2004 הוא כיכב בסרט המדע בדיוני "היום שאחרי מחר" בתור סאם הול. הסרט עצמו קיבל ביקורות מעורבות, אבל הפך להצלחה קופתית. לרוב מגלם ג'ילנהול בסרטיו דמות רגישה; כך, למשל, בסרט "בחורה טובה". בשנת 2005 כיכב בשני סרטים עם נושאים מנוגדים מאוד: "הר ברוקבק", המתאר מערכת יחסים הומוסקסואלית בין שני בוקרים במערב התיכון של ארצות הברית, ו"ג'ארהד", סרט מלחמה על פי ספרו של אנתוני סוואפורד, חייל במארינס ששירת בעיראק במלחמת המפרץ. ב-2007 כיכב ג'ילנהול בסרט "זודיאק". באוקטובר אותה שנה כיכב בסרט "חקירה מעבר לקווים", לצדן של מריל סטריפ וריס וית'רספון. בנוסף, גילם את דמות הנסיך בסרט הפעולה וההרפתקאות "הנסיך הפרסי: חולות הזמן" (2010), המבוסס על משחק המחשב המצליח "הנסיך הפרסי: חולות הזמן"; וכן את הדמות הראשית בסרט "קוד מקור" (2011). בשנת 2014 שיחק בסרט "חיית הלילה" עליו זכה לשבחים. בשנת 2015 שיחק בתפקיד הראשי בסרט "הרס". בשנת 2016 שיחק בסרטו של טום פורד "יצורים ליליים", בכיכובם של איימי אדמס, איילה פישר ואהרון טיילור-ג'ונסון. בשנת 2017 הופיע בתפקיד הראשי בסרט המדע הבדיוני "סימן חיים", לצד ראיין ריינולדס. באותה שנה גילם את ג'ף באומן בסרט חזק יותר המבוסס על ספר הזיכרונות של באומן וברט וויטר הקרוי באותו שם. הסרט עוקב אחר באומן, שאיבד את שתי רגליו בפיגוע במרתון בוסטון. ביולי 2019 הופיע בתיאטרון האדסון שבברודוויי במופע היחיד Sea Wall/A life. בשנת 2019 שיחק בסרט "ספיידרמן: רחוק מהבית" את תפקיד הנבל מיסטריו. ג'ילנהול ניהל מערכת יחסים עם השחקנית קירסטן דנסט החל משנת 2002 במשך כשנתיים. בשנת 2007 ניהל מערכת יחסים עם השחקנית ריס וית'רספון, השניים נפרדו בשנת 2009. ג'ייק ג'ילנהול, ברשת החברתית פייסבוק ג'ייק ג'ילנהול, ברשת החברתית אינסטגרם ג'ייק ג'ילנהול, במסד הנתונים הקולנועיים IMDb (באנגלית) ג'ייק ג'ילנהול, באתר AllMovie (באנגלית) ג'ייק ג'ילנהול, באתר Rotten Tomatoes (באנגלית) ג'ייק ג'ילנהול, באתר Box Office Mojo (באנגלית) ג'ייק ג'ילנהול, באתר Metacritic (באנגלית) ג'ייק ג'ילנהול, במסד הנתונים הקולנועיים KinoPoisk (ברוסית) ג'ייק ג'ילנהול, באתר MusicBrainz (באנגלית) ג'ייק ג'ילנהול, באתר Discogs (באנגלית) ג'ייק ג'ילנהול, באתר Genius אבנר שביט‏, יומני הנסיך, באתר וואלה, 17 במאי 2010 יניר דקל, ג'ייק המרטש, באתר ynet, 30 במרץ 2011 פטריק הילי, הניו יורק טיימס, ג'ייק ג'ילנהול יורד מההר, באתר הארץ, 31 באוגוסט 2012 מיכל תדמור, "האמנים הישראלים נועזים, אני מעריץ אותם", באתר ynet, 22 ביולי 2015 "The iconic Boston bombing photograph isn't about my legs – it's about a rescue". The Guardian. אורכב מ-המקור ב-6 באוגוסט 2016. נבדק ב-13 ביולי 2017. {{cite web}}: (עזרה) "Couple at Center of Upcoming Boston Marathon Bombing Romance Film to Divorce". The Hollywood Reporter. אורכב מ-המקור ב-17 בפברואר 2017. נבדק ב-13 ביולי 2017. {{cite web}}: (עזרה)